Gioachino Greco
Džioakinas Grekas (it. Gioachino Greco; 1600 m. Čelike, Kalabrija, pietų Italija – 1634 m. Vest Indija) – italų šachmatininkas ir rašytojas, stipriausias XVII amžiaus pradžios Italijos žaidėjas. Platino ranka rašytus traktatus mokymo tikslams, kuriuose analizavo šachmatų partijas. Po jo mirties apibendrinti traktatai buvo išleista knyga anglų kalba. Vėliau ji buvo išversta į prancūzų, vokiečių, danų, olandų ir italų kalbas ir kurios išėjo ne mažiau kaip 41 leidimas. Visą šimtmetį (iki F. Filidoro) ši knyga tarnavo, kaip to laikotarpio geriausias šachmatų žaidimo vadovėlis.